
	Pozmeňujúce návrhy k návrhu aktu

	Pozmeňujúce návrhy Európskeho parlamentu v dvoch stĺpcoch

Vypustenia sa označujú hrubou kurzívou v ľavom stĺpci. Nahradenia sa označujú hrubou kurzívou v oboch stĺpcoch. Nový text sa označuje hrubou kurzívou v pravom stĺpci.

Prvý a druhý riadok záhlavia každého pozmeňujúceho návrhu vymedzujú príslušnú časť v návrhu aktu predloženého na prerokovanie. Ak sa pozmeňujúci návrh týka platného aktu, ktorý sa má návrhom aktu zmeniť, záhlavie navyše obsahuje tretí riadok uvádzajúci platný akt a štvrtý riadok uvádzajúci príslušné ustanovenie tohto aktu.

Pozmeňujúce návrhy Európskeho parlamentu v podobe konsolidovaného textu

Nové časti textov sa označujú hrubou kurzívou. Vypustené časti textu sa označujú symbolom ▌ alebo sa prečiarkujú. V prípade nahradenia sa nový text vyznačí hrubou kurzívou a nahradený text sa vymaže alebo sa prečiarkne. 
Čisto technické zmeny, ktoré vykonávajú útvary s cieľom vypracovať konečný text, sa však nevyznačujú.

NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa zriaďuje výmenný, pomocný a školiaci program na ochranu eura proti falšovaniu na roky 2028 – 2034 („program Pericles V“) a zrušuje nariadenie (EÚ) 2021/840
(COM(2025)0462 – C10‑0195/2025 – 2025/0258(COD))
(Riadny legislatívny postup: prvé čítanie)
Európsky parlament,
–	so zreteľom na návrh Komisie pre Európsky parlament a Radu (COM(2025)0462),
–	so zreteľom na článok 294 ods. 2 a článok 133 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10‑0195/2025),
–	so zreteľom na článok 294 ods. 3 Zmluvy o fungovaní Európskej únie, 
–	zo zreteľom na stanovisko Európskej centrálnej banky zo 7. novembra 2025[footnoteRef:1], [1:  Ú. v. EÚ C 12.12.2025, 12.12.2025, ELI: http://data.europa.eu/eli/C/2025/6697/oj.] 

–	so zreteľom na článok 60 rokovacieho poriadku,
[bookmark: _Hlk231546926]–	so zreteľom na správu Výboru pre občianske slobody, spravodlivosť a vnútorné veci (A10‑0000/2026),
1.	prijíma nasledujúcu pozíciu v prvom čítaní;
[bookmark: _Hlk231546681]2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.

[bookmark: restart]<RepeatBlock-Amend>
<Amend>Pozmeňujúci návrh		<NumAm>1</NumAm>
<DocAmend>Návrh nariadenia</DocAmend>
<Article>Odôvodnenie 1 a (nové)</Article>
	

	Text predložený Komisiou
	Pozmeňujúci návrh

	
	(1a)	Riadna ochrana eura proti falšovaniu je kľúčovou zložkou bezpečného a konkurencieschopného hospodárstva Únie a priamo súvisí s cieľom Únie zlepšiť účinné fungovanie hospodárskej a menovej únie.


Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh nariadenia</DocAmend>
<Article>Odôvodnenie 5</Article>
	

	Text predložený Komisiou
	Pozmeňujúci návrh

	(5)	Ochrana jednotnej európskej meny ako verejného statku má jasný nadnárodný rozmer, a preto ochrana eura presahuje záujem a zodpovednosť jednotlivých členských štátov. Vzhľadom na cezhraničný obeh eura a rozsiahle zapojenie medzinárodnej organizovanej trestnej činnosti v oblasti falšovania eura by sa vnútroštátne rámce ochrany mali doplniť iniciatívou Únie s cieľom zabezpečiť jednotnú vnútroštátnu a medzinárodnú spoluprácu a čeliť prípadným vznikajúcim rizikám nadnárodného charakteru. Keďže sa týmto nariadením zriaďuje výmenný, pomocný a školiaci program na ochranu eura proti falšovaniu, je potrebné, vhodné a primerané na dosiahnutie cieľov programu. Program by mal efektívne posilniť spoluprácu medzi členskými štátmi a medzi Komisiou a členskými štátmi bez toho, aby bola dotknutá schopnosť členských štátov chrániť euro proti falšovaniu. Akcia na úrovni Únie je opodstatnená, pretože jednoznačne pomáha členským štátom pri spoločnej ochrane eura a podporuje využívanie spoločných štruktúr Únie s cieľom zvýšiť spoluprácu a výmenu informácií medzi príslušnými orgánmi.
	(5)	Ochrana jednotnej európskej meny ako verejného statku má jasný nadnárodný rozmer, a preto ochrana eura presahuje záujem a zodpovednosť jednotlivých členských štátov. Eurová hotovosť je jediným platobným prostriedkom, ktorý je všeobecne prístupný všetkým občanom bez ohľadu na digitálny prístup alebo bankový status, a slúži ako kľúčový nástroj odolnosti v prípade zlyhania elektronickej platobnej infraštruktúry. Jeho status zákonného platidla závisí od integrity samotnej meny. Falšovanie priamo narúša túto integritu, spôsobuje občanom a podnikom nekompenzované straty a oslabuje dôveru v jednotnú menu. Vzhľadom na cezhraničný obeh eura a rozsiahle zapojenie medzinárodnej organizovanej trestnej činnosti v oblasti falšovania eura by sa vnútroštátne rámce ochrany mali doplniť iniciatívou Únie s cieľom zabezpečiť jednotnú vnútroštátnu a medzinárodnú spoluprácu a čeliť prípadným vznikajúcim rizikám nadnárodného charakteru. Keďže sa týmto nariadením zriaďuje výmenný, pomocný a školiaci program na ochranu eura proti falšovaniu, je potrebné, vhodné a primerané na dosiahnutie cieľov programu. Program by mal efektívne posilniť spoluprácu medzi členskými štátmi a medzi Komisiou a členskými štátmi bez toho, aby bola dotknutá schopnosť členských štátov chrániť euro proti falšovaniu. Akcia na úrovni Únie je opodstatnená, pretože jednoznačne pomáha členským štátom pri spoločnej ochrane eura a podporuje využívanie spoločných štruktúr Únie s cieľom zvýšiť spoluprácu a výmenu informácií medzi príslušnými orgánmi.


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh nariadenia</DocAmend>
<Article>Odôvodnenie 9</Article>
	

	Text predložený Komisiou
	Pozmeňujúci návrh

	(9)	V súlade s nariadením (EÚ, Euratom) 2024/2509, nariadením Európskeho parlamentu a Rady (EÚ, Euratom) č. 883/201310, nariadením Rady (ES, Euratom) č. 2988/9511, nariadením Rady (Euratom, ES) č. 2185/9612 a nariadením Rady (EÚ) 2017/193913 majú byť finančné záujmy Únie chránené primeranými opatreniami vrátane prevencie, zisťovania, nápravy a vyšetrovania nezrovnalostí a podvodov, vymáhania stratených, neoprávnene vyplatených alebo nesprávne použitých finančných prostriedkov a vo vhodných prípadoch ukladania administratívnych sankcií. Konkrétne môže Európsky úrad pre boj proti podvodom (OLAF) vykonávať v súlade s nariadením (EÚ, Euratom) č. 883/2013 a nariadením (Euratom, ES) č. 2185/96 vyšetrovania vrátane kontrol a inšpekcií na mieste s cieľom zistiť, či nedošlo k podvodu, korupcii alebo akémukoľvek inému protiprávnemu konaniu poškodzujúcemu finančné záujmy Únie. Európska prokuratúra môže v súlade s nariadením (EÚ) 2017/1939 vyšetrovať a stíhať podvody, korupciu a iné trestné činy poškodzujúce finančné záujmy Únie, ako sa stanovuje v smernici Európskeho parlamentu a Rady (EÚ) 2017/137114. V súlade s nariadením (EÚ, Euratom) 2024/2509 majú všetky osoby alebo subjekty, ktoré prijímajú finančné prostriedky Únie, v plnej miere spolupracovať pri ochrane finančných záujmov Únie, udeliť Komisii, úradu OLAF, Európskej prokuratúre a Európskemu dvoru audítorov nevyhnutné práva a prístup a zabezpečiť, aby rovnocenné práva udelili všetky tretie strany zúčastňujúce sa na implementácii finančných prostriedkov Únie.
	(9)	V súlade s nariadením (EÚ, Euratom) 2024/2509, nariadením Európskeho parlamentu a Rady (EÚ, Euratom) č. 883/201310, nariadením Rady (ES, Euratom) č. 2988/9511, nariadením Rady (Euratom, ES) č. 2185/9612 a nariadením Rady (EÚ) 2017/193913 majú byť finančné záujmy Únie chránené primeranými opatreniami vrátane prevencie, zisťovania, nápravy a vyšetrovania nezrovnalostí a podvodov, vymáhania stratených, neoprávnene vyplatených alebo nesprávne použitých finančných prostriedkov a vo vhodných prípadoch ukladania administratívnych sankcií. Konkrétne môže Európsky úrad pre boj proti podvodom (OLAF) vykonávať v súlade s nariadením (EÚ, Euratom) č. 883/2013 a nariadením (Euratom, ES) č. 2185/96 vyšetrovania vrátane kontrol a inšpekcií na mieste s cieľom zistiť, či nedošlo k podvodu, korupcii alebo akémukoľvek inému protiprávnemu konaniu poškodzujúcemu finančné záujmy Únie. Európska prokuratúra môže v súlade s nariadením (EÚ) 2017/1939 vyšetrovať a stíhať podvody, korupciu a iné trestné činy poškodzujúce finančné záujmy Únie, ako sa stanovuje v smernici Európskeho parlamentu a Rady (EÚ) 2017/137114. V súlade s nariadením (EÚ, Euratom) 2024/2509 majú všetky osoby alebo subjekty, ktoré prijímajú finančné prostriedky Únie, v plnej miere spolupracovať pri ochrane finančných záujmov Únie, udeliť Komisii, úradu OLAF, Európskej prokuratúre a Európskemu dvoru audítorov nevyhnutné práva a prístup a zabezpečiť, aby rovnocenné práva udelili všetky tretie strany zúčastňujúce sa na implementácii finančných prostriedkov Únie. Malo by sa zabezpečiť, aby vykonávanie programu zostalo konzistentné a komplementárne vo vzťahu k iniciatívam iných inštitúcií, agentúr, orgánov a úradov Únie, ako sú Európska centrálna banka, Europol a Eurojust, najmä pokiaľ ide o vykonávanie odbornej prípravy a poskytovanie informácií o falšovaných eurobankovkách pri vykonávaní programu.

	__________________
	__________________

	10 Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1, ELI: http://data.europa.eu/eli/reg/2013/883/oj).
	10 Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1, ELI: http://data.europa.eu/eli/reg/2013/883/oj).

	11 Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. EÚ L 312, 23.12.1995, s. 1, ELI: http://data.europa.eu/eli/reg/1995/2988/oj).
	11 Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. EÚ L 312, 23.12.1995, s. 1, ELI: http://data.europa.eu/eli/reg/1995/2988/oj).

	12 Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2, ELI: http://data.europa.eu/eli/reg/1996/2185/oj).
	12 Nariadenie Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2, ELI: http://data.europa.eu/eli/reg/1996/2185/oj).

	13 Nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry (Ú. v. EÚ L 283, 31.10.2017, s. 1, ELI: http://data.europa.eu/eli/reg/2017/1939/oj).
	13 Nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry (Ú. v. EÚ L 283, 31.10.2017, s. 1, ELI: http://data.europa.eu/eli/reg/2017/1939/oj).

	14 Smernica Európskeho parlamentu a Rady (EÚ) 2017/1371 z 5. júla 2017 o boji proti podvodom, ktoré poškodzujú finančné záujmy Únie, prostredníctvom trestného práva (Ú. v. EÚ L 198, 28.7.2017, s. 29, ELI: http://data.europa.eu/eli/dir/2017/1371/oj).
	14 Smernica Európskeho parlamentu a Rady (EÚ) 2017/1371 z 5. júla 2017 o boji proti podvodom, ktoré poškodzujú finančné záujmy Únie, prostredníctvom trestného práva (Ú. v. EÚ L 198, 28.7.2017, s. 29, ELI: http://data.europa.eu/eli/dir/2017/1371/oj).


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<DocAmend>Návrh nariadenia</DocAmend>
<Article>Odôvodnenie 11 a (nové)</Article>
	

	Text predložený Komisiou
	Pozmeňujúci návrh

	
	(11a)	Vzhľadom na to, že v tretích krajinách boli identifikované miesta známe falšovaním eura a falšovanie eura nadobúda čoraz viac medzinárodný rozmer, činnosti budovania kapacít a odbornej prípravy, do ktorých sú zapojené príslušné orgány týchto tretích krajín, by sa mali považovať za nevyhnutné na účinnú ochranu eura a mali by sa ďalej podporovať v rámci programu Pericles V.


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<DocAmend>Návrh nariadenia</DocAmend>
<Article>Odôvodnenie 11 b (nové)</Article>
	

	Text predložený Komisiou
	Pozmeňujúci návrh

	
	(11b)	S cieľom splniť ciele tohto nariadenia by sa na Komisiu mala delegovať právomoc prijímať akty v súlade s článkom 290 Zmluvy o fungovaní Európskej únie, pokiaľ ide o doplnenie tohto nariadenia prijatím pracovných programov a pokiaľ ide o zmenu prílohy k tomuto nariadeniu. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva. Predovšetkým v záujme rovnakého zastúpenia pri príprave delegovaných aktov sa všetky dokumenty doručujú Európskemu parlamentu a Rade v rovnakom čase ako expertom z členských štátov, a experti Európskeho parlamentu a Rady majú systematicky prístup na zasadnutia skupín expertov Komisie, ktoré sa zaoberajú prípravou delegovaných aktov.

	
	____________

	
	1a Ú. v. EÚ L 123, 12.5.2016, s. 1, ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Pozmeňujúci návrh		<NumAm>6</NumAm>
<DocAmend>Návrh nariadenia</DocAmend>
<Article>Odôvodnenie 12</Article>
	

	Text predložený Komisiou
	Pozmeňujúci návrh

	(12)	Akcie oprávnené na financovanie s cieľom podporiť výmenu informácií a pracovníkov, technickú a vedeckú pomoc a špecializovanú odbornú prípravu významne pomáhajú chrániť jednotnú menu Únie proti falšovaniu a podvodom súvisiacim s falšovaním, a tým dosiahnuť vysokú a rovnakú úroveň ochrany v celej Únii a zároveň ukázať, že Únia je schopná bojovať proti závažnej organizovanej trestnej činnosti. Na to, aby bol program odolný voči budúcim zmenám, treba zachovať rovnováhu medzi rôznymi druhmi akcií oprávnených na financovanie a potrebou zachovať jeho zameranie na súčasné a vznikajúce hrozby vrátane bankoviek so zmeneným dizajnom a distribúcie falšovaných bankoviek cez internet. Oprávnené akcie by mali zahŕňať aj možný budúci vývoj, ako sú potenciálne hrozby pre budúce digitálne euro a potenciálne hrozby, ale aj vyšetrovacie možnosti, ktoré predstavuje umelá inteligencia. Nákup zariadení, ktoré majú používať na ochranu eura proti falšovaniu orgány tretích krajín špecializované na boj proti falšovaniu, je tiež nevyhnutný na zabezpečenie primeranej ochrany eura v tretích krajinách, ale tento nákup zariadení by mal byť sprevádzaný aj odbornou prípravou potrebnou na jeho používanie. V prípade tohto typu akcie by preto nákup zariadení nemal byť jedinou zložkou akcie.
	(12) Akcie oprávnené na financovanie s cieľom podporiť výmenu informácií a pracovníkov, technickú a vedeckú pomoc a špecializovanú odbornú prípravu významne pomáhajú chrániť jednotnú menu Únie proti falšovaniu a podvodom súvisiacim s falšovaním, a tým dosiahnuť vysokú a rovnakú úroveň ochrany v celej Únii a zároveň ukázať, že Únia je schopná bojovať proti závažnej organizovanej trestnej činnosti. Takéto akcie môžu tiež pomôcť riešiť spoločné problémy a väzby na pranie špinavých peňazí a organizovanú trestnú činnosť. Na to, aby bol program odolný voči budúcim zmenám, treba zachovať rovnováhu medzi rôznymi druhmi akcií oprávnených na financovanie a potrebou zachovať jeho zameranie na súčasné a vznikajúce hrozby vrátane bankoviek so zmeneným dizajnom a distribúcie falšovaných bankoviek cez internet. Oprávnené akcie by mali zahŕňať aj možný budúci vývoj, ako sú potenciálne hrozby pre budúce digitálne euro a potenciálne hrozby, ale aj vyšetrovacie možnosti, ktoré predstavuje umelá inteligencia, ako sú využívanie umelej inteligencie na generovanie falšovaných snímok alebo manipuláciu s nimi, vyhýbanie sa automatizovaným detekčným systémom a posilnenie vyšetrovacích a forenzných spôsobilostí. Nákup zariadení, ktoré majú používať na ochranu eura proti falšovaniu orgány tretích krajín špecializované na boj proti falšovaniu, je tiež nevyhnutný na zabezpečenie primeranej ochrany eura v tretích krajinách, ale tento nákup zariadení by mal byť sprevádzaný aj odbornou prípravou potrebnou na jeho používanie. V prípade tohto typu akcie by preto nákup zariadení nemal byť jedinou zložkou akcie.


Or. <Original>{EN}en</Original>
</Amend>
<Amend>Pozmeňujúci návrh		<NumAm>7</NumAm>
<DocAmend>Návrh nariadenia</DocAmend>
<Article>Článok 1 – odsek 1</Article>
	

	Text predložený Komisiou
	Pozmeňujúci návrh

	Týmto nariadením sa ustanovuje výmenný, pomocný a školiaci program na ochranu eura proti falšovaniu (program „Pericles V“) a stanovujú sa ciele programu, jeho rozpočet na obdobie 2028 – 2034, formy financovania z prostriedkov Únie a pravidlá poskytovania takéhoto financovania.
	Týmto nariadením sa ustanovuje výmenný, pomocný a školiaci program na ochranu eura proti falšovaniu a inými potenciálnymi hrozbami (program „Pericles V“) a stanovujú sa ciele programu, jeho rozpočet na obdobie 2028 – 2034, formy financovania z prostriedkov Únie a pravidlá poskytovania takéhoto financovania.


Or. <Original>{EN}en</Original>
</Amend>
<Amend>Pozmeňujúci návrh		<NumAm>8</NumAm>
<DocAmend>Návrh nariadenia</DocAmend>
<Article>Článok 2 – odsek 1</Article>
	

	Text predložený Komisiou
	Pozmeňujúci návrh

	1.	Všeobecným cieľom programu je predchádzať falšovaniu a podvodom súvisiacim s falšovaním a bojovať proti nim a zachovávať integritu eura, a tak posilňovať dôveru občanov a podnikov v pravosť eura, a tým prispievať k zabezpečeniu účinného fungovania eura, ochrane fiškálnej a finančnej stability v Únii a podpore medzinárodného používania eura na obchod, finančné služby a investície.
	Všeobecným cieľom programu je predchádzať falšovaniu a podvodom súvisiacim s falšovaním a trestným činom súvisiacim s falšovaním vrátane prania špinavých peňazí a bojovať proti nim a zachovávať integritu eura, a tak udržiavať a posilňovať dôveru občanov a podnikov v pravosť eura, a tým prispievať k zabezpečeniu účinného fungovania eura, ochrane fiškálnej a finančnej stability v Únii a podpore medzinárodného používania eura na obchod, finančné služby a investície.


Or. <Original>{EN}en</Original>
</Amend>
<Amend>Pozmeňujúci návrh		<NumAm>9</NumAm>
<DocAmend>Návrh nariadenia</DocAmend>
<Article>Článok 2 – odsek 2</Article>
	

	Text predložený Komisiou
	Pozmeňujúci návrh

	2.	Špecifickým cieľom programu je chrániť euro proti falšovaniu a podvodom súvisiacim s falšovaním, pričom zohľadňuje aj možný budúci vývoj, ako sú potenciálne hrozby pre budúce digitálne euro a potenciálne hrozby, ale aj vyšetrovacie možnosti, ktoré predstavuje umelá inteligencia. Na tento účel podporuje a dopĺňa opatrenia, ktoré prijali členské štáty, a pomáha príslušným vnútroštátnym orgánom a orgánom Únie v ich úsilí o rozvoj úzkej a pravidelnej spolupráce a výmeny najlepších postupov navzájom medzi sebou a s Komisiou, prípadne vrátane tretích krajín a medzinárodných organizácií.
	2. Špecifickým cieľom programu je chrániť euro proti falšovaniu a trestným činom súvisiacim s falšovaním vrátane prania špinavých peňazí. V uvedenom špecifickom cieli sa zohľadní aj nový vývoj vrátane:

	
	a)	hrozby pre budúce digitálne euro;

	
	b)	hrozby, ktoré predstavuje umelá inteligencia vrátane falšovania a vyhýbania sa detekčným systémom pomocou umelej inteligencie;

	
	c)	vyšetrovacie možnosti, ktoré predstavuje umelá inteligencia, vrátane využívania nástrojov umelej inteligencie na posilnenie forenzných a vyšetrovacích spôsobilostí.

	
	Na tento účel podporuje a dopĺňa opatrenia, ktoré prijali členské štáty, a pomáha príslušným vnútroštátnym orgánom a orgánom Únie v ich úsilí o rozvoj úzkej a pravidelnej spolupráce a výmeny najlepších postupov navzájom medzi sebou a s Komisiou, prípadne vrátane tretích krajín a medzinárodných organizácií.


Or. <Original>{EN}en</Original>
</Amend>
<Amend>Pozmeňujúci návrh		<NumAm>10</NumAm>
<DocAmend>Návrh nariadenia</DocAmend>
<Article>Článok 7 – odsek 1</Article>
	

	Text predložený Komisiou
	Pozmeňujúci návrh

	1.	Program sa vykonáva v súlade s nariadením (EÚ, Euratom) 2024/2509 v rámci priameho riadenia alebo v rámci nepriameho riadenia so subjektmi uvedenými v článku 62 ods. 1 písm. c) uvedeného nariadenia.
	1.	Program sa vykonáva v súlade s nariadením (EÚ, Euratom) 2024/2509 v rámci priameho riadenia alebo v rámci nepriameho riadenia so subjektmi uvedenými v článku 62 ods. 1 písm. c) uvedeného nariadenia, pričom sa zabezpečí konzistentnosť a zabráni sa zbytočnej duplicite s príslušnými opatreniami prijatými inými príslušnými subjektmi, najmä Európskou centrálnou bankou, Europolom a Eurojustom.


Or. <Original>{EN}en</Original>
</Amend>
<Amend>Pozmeňujúci návrh		<NumAm>11</NumAm>
<DocAmend>Návrh nariadenia</DocAmend>
<Article>Článok 7 – odsek 3 a (nový)</Article>
	

	Text predložený Komisiou
	Pozmeňujúci návrh

	
	3a.	Pri vykonávaní akcií oprávnených na financovanie v rámci programu v súlade s článkom 9 a prílohou Komisia zohľadní existujúce a plánované činnosti Európskej centrálnej banky a činnosti Europolu a Eurojustu zamerané proti falšovaniu eura a trestným činom súvisiacim s falšovaním vrátane prania špinavých peňazí.


Or. <Original>{EN}en</Original>
</Amend>
<Amend>Pozmeňujúci návrh		<NumAm>12</NumAm>
<DocAmend>Návrh nariadenia</DocAmend>
<Article>Článok 8 – odsek 1</Article>
	

	Text predložený Komisiou
	Pozmeňujúci návrh

	1.	Kritériá oprávnenosti sa stanovia v súlade s nariadením (EÚ, Euratom) 2024/2509 s cieľom podporiť dosiahnutie cieľov stanovených v článku 2 tohto nariadenia a uplatňujú sa na všetky postupy udeľovania v rámci programu.
	1.	Kritériá oprávnenosti sa stanovia v súlade s nariadením (EÚ, Euratom) 2024/2509 s cieľom podporiť dosiahnutie cieľov stanovených v článku 2 tohto nariadenia a uplatňujú sa na všetky postupy udeľovania v rámci programu. Pred vykonaním akejkoľvek akcie, ktorá môže byť oprávnená na podporu v rámci programu podľa odseku 5, sa konzultuje s Európskou centrálnou bankou, Europolom a Eurojustom.


Or. <Original>{EN}en</Original>
</Amend>
<Amend>Pozmeňujúci návrh		<NumAm>13</NumAm>
<DocAmend>Návrh nariadenia</DocAmend>
<Article>Článok 8 – odsek 5 – pododsek 1 – úvodná časť</Article>
	

	Text predložený Komisiou
	Pozmeňujúci návrh

	Medzi akcie, ktoré môžu byť oprávnené na podporu v rámci programu, patria:
	Program môže za podmienok, ktoré sú stanovené v pracovných programoch uvedených v článku 9, poskytovať finančnú podporu na tieto akcie:


Or. <Original>{EN}en</Original>
</Amend>
<Amend>Pozmeňujúci návrh		<NumAm>14</NumAm>
<DocAmend>Návrh nariadenia</DocAmend>
<Article>Článok 8 – odsek 5 – pododsek 1 – písmeno a</Article>
	

	Text predložený Komisiou
	Pozmeňujúci návrh

	a)	výmena a šírenie informácií o témach uvedených v prílohe, najmä prostredníctvom organizovania workshopov, stretnutí a seminárov vrátane odbornej prípravy, cielených stáží a vzájomnej výmeny pracovníkov príslušných vnútroštátnych orgánov a iných podobných akcií;
	a)	výmena a šírenie informácií o témach uvedených v prílohe bode 1, najmä prostredníctvom organizovania workshopov, stretnutí a seminárov vrátane odbornej prípravy, cielených stáží a vzájomnej výmeny pracovníkov príslušných vnútroštátnych orgánov a iných podobných akcií;


Or. <Original>{EN}en</Original>
</Amend>
<Amend>Pozmeňujúci návrh		<NumAm>15</NumAm>
<DocAmend>Návrh nariadenia</DocAmend>
<Article>Článok 8 – odsek 5 – pododsek 1 – písmeno b</Article>
	

	Text predložený Komisiou
	Pozmeňujúci návrh

	b)	potrebná technická, vedecká a operačná pomoc uvedená v prílohe;
	b)	potrebná technická, vedecká a operačná pomoc uvedená v prílohe bode 2;


Or. <Original>{EN}en</Original>
</Amend>
<Amend>Pozmeňujúci návrh		<NumAm>16</NumAm>
<DocAmend>Návrh nariadenia</DocAmend>
<Article>Článok 8 – odsek 7 a (nový)</Article>
	

	Text predložený Komisiou
	Pozmeňujúci návrh

	
	7a.	Komisia je splnomocnená prijímať delegované akty v súlade s článkom 9a s cieľom zmeniť prílohu, pokiaľ ide o témy uvedené v bode 1 prílohy, druhy pomoci uvedené v bode 2 prílohy a oprávnené profesijné skupiny uvedené v bode 3 prílohy.


Or. <Original>{EN}en</Original>
</Amend>
<Amend>Pozmeňujúci návrh		<NumAm>17</NumAm>
<DocAmend>Návrh nariadenia</DocAmend>
<Article>Článok 9 – odsek 1</Article>
	

	Text predložený Komisiou
	Pozmeňujúci návrh

	Program sa vykonáva prostredníctvom pracovných programov uvedených v článku 110 nariadenia (EÚ, Euratom) 2024/2509.
	1.	Program sa vykonáva prostredníctvom pracovných programov.


Or. <Original>{EN}en</Original>
</Amend>
<Amend>Pozmeňujúci návrh		<NumAm>18</NumAm>
<DocAmend>Návrh nariadenia</DocAmend>
<Article>Článok 9 – odsek 1 a (nový)</Article>
	

	Text predložený Komisiou
	Pozmeňujúci návrh

	
	1a.	Komisia prijme delegované akty v súlade s článkom 9a s cieľom doplniť toto nariadenie stanovením pracovných programov uvedených v odseku 1 tohto článku.


Or. <Original>{EN}en</Original>
</Amend>
<Amend>Pozmeňujúci návrh		<NumAm>19</NumAm>
<DocAmend>Návrh nariadenia</DocAmend>
<Article>Článok 9 – odsek 1 b (nový)</Article>
	

	Text predložený Komisiou
	Pozmeňujúci návrh

	
	1b.	Komisia pred prijatím pracovných programov konzultuje s príslušnými zainteresovanými stranami vrátane vnútroštátnych orgánov, Európskej centrálnej banky, Europolu a Eurojustu a zástupcov súkromného sektora.


Or. <Original>{EN}en</Original>
</Amend>
<Amend>Pozmeňujúci návrh		<NumAm>20</NumAm>
<DocAmend>Návrh nariadenia</DocAmend>
<Article>Článok 9 – odsek 1 c (nový)</Article>
	

	Text predložený Komisiou
	Pozmeňujúci návrh

	
	1c.	Pracovné programy sa pravidelne aktualizujú s cieľom zohľadniť nový vývoj uvedený v článku 2 ods. 2.


Or. <Original>{EN}en</Original>
</Amend>
<Amend>Pozmeňujúci návrh		<NumAm>21</NumAm>
<DocAmend>Návrh nariadenia</DocAmend>
<Article>Článok 9 a (nový)</Article>
	

	Text predložený Komisiou
	Pozmeňujúci návrh

	
	Článok 9a

	
	Vykonávanie delegovania právomoci

	
	1.	Komisii sa udeľuje právomoc prijímať delegované akty za podmienok stanovených v tomto článku.

	
	2.	Právomoc prijímať delegované akty uvedené v článku 8 ods. 7a a článku 9 sa Komisii udeľuje od 1. januára 2028 do 31. decembra 2034.

	
	3.	Delegovanie právomoci uvedené v článku 8 ods. 7a a článku 9 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.

	
	4.	Komisia pred prijatím delegovaného aktu konzultuje s odborníkmi určenými jednotlivými členskými štátmi, v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva, ako aj so zástupcami Európskej centrálnej banky, Europolu a Eurojustu.

	
	5.	Komisia oznamuje delegovaný akt hneď po jeho prijatí súčasne Európskemu parlamentu a Rade.

	
	6.	Delegovaný akt prijatý podľa článku 8 ods. 7a alebo článku 9 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.


Or. <Original>{EN}en</Original>
</Amend>
<Amend>Pozmeňujúci návrh		<NumAm>22</NumAm>
<DocAmend>Návrh nariadenia</DocAmend>
<Article>Článok 9 b (nový)</Article>
	

	Text predložený Komisiou
	Pozmeňujúci návrh

	
	Článok 9b

	
	Monitorovanie a nahlasovanie

	
	1.	Ukazovatele na účely podávania správ o pokroku programu Pericles IV pri dosahovaní špecifického cieľa stanoveného v článku 2 sú stanovené v nariadení Európskeho parlamentu a Rady (EÚ) .../... [ďalej len „nariadenie o výkonnosti].

	
	2.	Systémom podávania správ stanoveným v tomto nariadení a v nariadení (EÚ) .../... [ďalej len „nariadenie o výkonnosti] sa zabezpečí, aby sa údaje na monitorovanie implementácie a výsledkov programu získavali efektívne, účinne a včas. Na uvedený účel sa príjemcom finančných prostriedkov Únie a prípadne členským štátom ukladajú primerané požiadavky na podávanie správ.


	
	3.	Komisia predkladá Európskemu parlamentu, Rade a Európskej centrálnej banke výročné správy o výsledkoch programu Pericles V, pričom zohľadňuje kvantitatívne a kvalitatívne ukazovatele stanovené v nariadení (EÚ) .../... [ďalej len „nariadenie o výkonnosti“], a zahŕňa do nich zoznam financovaných akcií, ich rozpočtov a zúčastnených subjektov;


Or. <Original>{EN}en</Original>
</Amend>
<Amend>Pozmeňujúci návrh		<NumAm>23</NumAm>
<DocAmend>Návrh nariadenia</DocAmend>
<Article>Príloha – bod 1 – úvodná časť</Article>
	

	Text predložený Komisiou
	Pozmeňujúci návrh

	(1)	Výmena a šírenie informácií uvedené v článku 8 ods. 5 písm. a) sa okrem iného zameriavajú na:
	(1)	Výmena a šírenie informácií uvedené v článku 8 ods. 5 písm. a) sa zameriavajú na:


Or. <Original>{EN}en</Original>
</Amend>
<Amend>Pozmeňujúci návrh		<NumAm>24</NumAm>
<DocAmend>Návrh nariadenia</DocAmend>
<Article>Príloha – bod 1 – zarážka 7</Article>
	

	Text predložený Komisiou
	Pozmeňujúci návrh

	–	ochranu eura mimo Únie,
	–	ochranu eura mimo Únie a predchádzanie dovozu falšovaných bankoviek a mincí vyrobených mimo eurozóny do Únie,


Or. <Original>{EN}en</Original>
</Amend>
<Amend>Pozmeňujúci návrh		<NumAm>25</NumAm>
<DocAmend>Návrh nariadenia</DocAmend>
<Article>Príloha – bod 2 – úvodná časť</Article>
	

	Text predložený Komisiou
	Pozmeňujúci návrh

	(2)	Technická, vedecká a operačná pomoc uvedená v článku 8 ods. 5 písm. b) zahŕňa najmä:
	(2)	Technická, vedecká a operačná pomoc uvedená v článku 8 ods. 5 písm. b) zahŕňa:


Or. <Original>{EN}en</Original>
</Amend>
<Amend>Pozmeňujúci návrh		<NumAm>26</NumAm>
<DocAmend>Návrh nariadenia</DocAmend>
<Article>Príloha I – bod 3 – zarážka 1 (nová)</Article>
	

	Text predložený Komisiou
	Pozmeňujúci návrh

	
	–	odborníci na digitálnu menu a blockchain, odborníci na kybernetickú bezpečnosť a inžinieri v oblasti umelej inteligencie a strojového učenia;


Or. <Original>{EN}en</Original>
</Amend>

</RepeatBlock-Amend>

